**Banka Intesa Sanpaolo d.d. zaposluje**

Banka Intesa Sanpaolo d.d. je del priznane mednarodne bančne skupine, ki posluje v več kot 40 državah po vsem svetu in se uvršča med največje banke v evro območju. Znani smo kot tehnološko napredna banka, ki je na slovenski trg uvedla številne novosti na področju plačilnih kartic ter spletnega in mobilnega bančništva.

V svoje vrste vabimo

**Sodelavca/ko na področju kreditnih tveganj v Službi kreditnih politik in kontrole bonitet (Koper ali Ljubljana)**

**Za zasedbo delovnega mesta pričakujemo:**

* Univerzitetno izobrazbo nepedagoške naravoslovne (finančna matematika, statistika,…) ali ekonomske smeri
* poznavanje SQL programskega jezika
* poznavanje orodja SAS Enterprise Guide je prednost
* zelo dobro rokovanje z MS Office
* odlično znanje angleškega jezika
* poznavanje slovenske in evropske regulative na področju bančništva je prednost
* dobre komunikacijske veščine in proaktivnost
* odlična organizacija dela
* veselje do dela v teamu
* veselje do dela s podatkovnimi bazami ter izvajanjem portfeljskih analiz in priprave poročil

**Naloge bodo predvsem:**

* sodelovanje pri izboljšavi kreditnih procesov
* priprava analiz portfelja, vključno s preverjanjem pravilnosti podatkov
* izvedba analiz in priprava poročil na področju kreditnih tveganj za organe banke, obvladujočo banko in regulatorja
* zagotavljanje skladnosti kreditnih procesov z regulatornimi zahtevami
* sodelovanje v mednarodnih projektih na področju izboljšanja kreditnih procesov
* prepoznavanje, predlaganje in spremljanje izvedbe izboljšav / korektivnih ukrepov z namenom izboljšanja kreditnih procesov v banki

**Nudimo:**

* Možnost dela od doma
* Možnost stalnega izobraževanja in osebnega razvoja na strokovnih področjih, ki jih delovno mesto zahteva
* Sodelovanje na mednarodnih projektih bančne skupine Intesa Sanpaolo
* Delo v tehnološko napredni banki, ki je del uspešne mednarodne skupine
* Izobraževanja za krepitev strokovnih kompetenc
* Možnost napredovanja
* Urejene delovne pogoje
* Vključitev v nezgodno zavarovanje, prostovoljno pokojninsko zavarovanje
* Mednarodni program zdravstvenega varstva
* Možnost kandidiranja na internih razpisih bančne skupine Intesa Sanpaolo za delo na različnih lokacijah v tujini
* Različni dogodki, kot so športne igre za zaposlene, dogodek za novo zaposlene, obdarovanje otrok zaposlenih.

Pri izbiri imeli prednost kandidati z ustreznimi izkušnjami na bančnem področju in področju financ. Izbranim kandidatom bomo omogočili delo in razvoj v banki, ki je sestavni del uspešne  mednarodne skupine in omogoča osebni razvoj tudi v mednarodnem okolju ter delo v urejenih delovnih pogojih.

Če v opisanih delih vidite izziv in izpolnjujete zahtevane pogoje, vas vabimo, da nam pošljete pisno ponudbo in življenjepis v angleškem jeziku. K prijavi vas vabimo tudi, če morda ne izpolnjujete popolnoma vseh kriterijev, a bi vas veselilo delo na tem področju. Z veseljem jo bomo pregledali in se vam oglasili

Z izbranimi kandidati bomo sklenili delovno razmerje za nedoločen čas s poskusno dobo 6 mesecev. Ponudbe pričakujemo do vključno 23.6.2024 prek spodnjega obrazca.